KuaZułu-Natal KwaZulu-Natal, KwaZulu-Natali. 2010 El el ze na provinsa de el Sudafrika oriental. El konfina ko ła provinsa de el Kao Oriental a sudovest, ko keła de el Stato Łìbaro a ovest, ko keła de el Ampumalaṅga a nord. El ga anka de i konfini internasionałi ko el Łisotu a ovest, el Suaziłand e el Mozanbiko a nord. El ze bañà da el Osèano Indian a est. Ła pianura kostiera łongo el Osèano Indian, ke ła ga dimension kałanti da nord a sud, verso el interno ła pasa a na serie de terase , vanti de alsarse inte i Munti de i Dragi a ovest e i Munti Lebonbo a nordest. El fiume pi' grando el ze el Tugeła. El klima el ze tenperà ko inverni suti a el interno, tenperà umedo łongo ła costa, stepego a nordest; ła banda pi' piovoza ła ze keła osidental. Łe sità pi' inportanti łe ze ła sità portual e industrial de Darban, el kaołogo Pitermarizbarg e ła sità industrial de Niucasl. I se koltiva kana da sukaro, agrumi, granturko, sorgo, koton, banane e ananasi. Łe se ałeva piegore e vake. Inportante ła ze ła akuakultura, in partikołar de ganbari. I se desfruta el karbon e, a el łargo de ła kosta, sabie rike in minerałi pezanti . Łe ge ze industrie łatiero-kazearie, tesiłi, kimege, de ła goma, kartarie, automobiłistege, konsarie, petrolkimege e metałurgege . El ze drio kreser el turizmo, anka grasie a ła prezensa de do siti Patrimonio de l'umanità ONUESC.